stanford-oval/wikipedia huggingface dataset:
מייהם
היסטוריה > 1988–1991: הצטרפותו של דד

בשנת 1988, לאחר פרישת שני סולני הלהקה והמתופף, תפסו את מקומם הסולן השוודי פר ינגב אוהלין, המכונה דד, והמתופף יאן אקסל בלומברג המכונה הלהאמר (פטיש הגיהנום). לפי נקרובוצ'ר, דד הצטרף ללהקה לאחר ששלח אליהם קלטת דמו שלו, יחד עם פתק עם רעיונות לעתיד הלהקה ועכבר צלוב.
עם הצטרפותו של דד, השתנה אופי הלהקה. לדד הייתה אובססיה קשה למוות, שניתן היה להבחין בה בהופעות הלהקה באותם הזמנים. את ההופעות פתח במילים "Only black is true, Only Death Is Real" ("רק שחור הוא האמת, רק המוות אמיתי"), ונהג לעלות עם סכיני ציד ושברי זכוכית, ולחתוך את עצמו קשות במהלכן. בהופעות היה עוטה מסכות בצבעים של גוויות ומאפר את פניו בצבעים שחור ולבן. לטענת הלהאמר, דד היה המוזיקאי הראשון בזרם הבלאק מטאל, שנהג לעשות כך. בנוסף, קבר דד את בגדי ההופעה באדמה, והוציא אותם מהקבר ערב ההופעה. בהופעות אלו אף הונחו בקדמת הבמה חלקי גוף של חיות, כגון ראשי חזירים וכבשים. גם את כינויו (Dead - בעברית: מת) נתן לעצמו כיוון שראה עצמו כאיש מת.
בשנת 1990, עברו חברי הלהקה לגור בבית ישן בלב היער שליד אוסלו. בבית זה התאמנו והחלו לכתוב את השירים לאלבום הבכורה בשם "De Mysteriis Dom Sathanas". לאחר זמן מה שחיו יחד החלו חיכוכים בין חברי הלהקה דד ויורונימוס. באחת הפעמים דד יצא לישון ביער כשיורונימוס ניגן מוזיקה השנואה עליו. בפעם אחרת יורונימוס יצא החוצה והחל לירות ברובה ציד. דד דקר את יורונימוס מספר פעמים במשך שהותם ביער.
ב-8 באפריל 1991, התאבד דד בבית היער של הלהקה, על ידי חיתוך ורידיו וירייה בראשו ברובה ציד. פתק ההתאבדות שהותיר נפתח במשפט "סליחה על כל הדם", וכלל הסבר קצר לסיבות בגינן התאבד. בין היתר כתב "זר לא יבין זאת לעולם, ובכל זאת כסוג של הסבר, אינני בן אנוש, זהו חלום שבקרוב אתעורר ממנו". הטקסט הסתיים בכותבו "לא הגעתי לזה עכשיו, אלא לפני 17 שנה". למכתב צירף דד את מילות השיר "Life Eternal". דד אף ציין ביחס לכסף ומילות השירים שהותיר במותו, כי מי שימצא אותם יזכה בהם.
היסטוריה > 1988–1991: הצטרפותו של דד > מכתב ההתאבדות של דד

Excuse the blood, but I have slit my wrists and neck. It was the intention that I would die in the woods so that it would take a few days before I was possibly found. I belong in the woods and have always done so. No one will understand the reason for this anyway. To give some semblance of an explanation I'm not a human, this is just a dream and soon I will awake. It was too cold and the blood kept clotting, plus my new knife is too dull. If I don't succeed dying to the knife I will blow all the shit out of my skull. Yet I do not know. I left all my lyrics by "Let the good times roll"—plus the rest of the money. Whoever finds it gets the fucking thing. As a last salutation may I present "Life Eternal". Do whatever you want with the fucking thing. / Pelle.  I didn't come up with this now, but seventeen years ago
.
המקור בשוודית
ursäkta blodet, men jag har skurit upp handlederna och halsen. Det var meningen att jag skulle dö i skogen så att det skulle ta några dagar innan jag eventuellt skulle upphittas. Jag hör hemma i skogen och har alltid gjort det. Anledningen till detta kommer ändå ingen fatta. För att ge någon sånär förklaring så är jag inte en människa, det här är bara en dröm och snart vaknar jag. Det var för kallt och blodet levrades hela tiden plus att den nya kniven är för slö. Om jag inte lyckas att dö av kniven så blåser jag ut skiten från skallen. Än så vet jag inte. Jag lämnade alla mina texter vid "Let the good times roll" -- plus resten av pengarna. Den som hittar dem får skiten. Som en sista hälsning får jag lov att presentera "Life Eternal". Gör vad ni vill med skiten.
יורונימוס, שמצא את גופת חבירו בבית היער, הלך לחנות סמוכה ורכש מצלמה חד פעמית כדי לצלם את הגופה. לצורך הצילום, סידר יורונימוס מספר פריטים בזירה. אחת מהתמונות אותן צילם, שימשה לימים כעטיפת אלבום ההופעה של הלהקה "Dawn Of The Black Hearts". בהמשך נטען כי יורונימוס התעניין בנטיותיו האובדניות של חברו ללהקה ואף עודד אותו להתאבד. שמועות נוספות טוענות כי יורונימוס, שמצא את גופתו, אכל חלקים ממוחו והכין תליונים מחלקי הגולגולת, אותם חילק לחברי להקות מהז'אנר. הלהקה הכחישה את השמועה הראשונה, אך אישרה כי השנייה הייתה נכונה.
שו. סטיאן יוהנסן, שהחליף בהמשך את דד בלהקה סיפר עליו: "הוא [דד] לא ראה את עצמו כאנושי, אלא כיצור מעולם אחר. הוא אמר שיש לו חזיונות רבים, שדמו קפא בעורקיו, שהוא מת".
חברת התקליטים Roadrunner Records דירגה את דד במקום ה-48 ברשימת 50 סולני להקות המטאל הגדולים בכל הזמנים.
היסטוריה > 1991–1994: De Mysteriis Dom Sathanas והפרידה

לאחר 11 שנים של הוצאות טקליטי דמו בלבד, הלהקה הוציאה אלבום ב-1994 בשם De Mysteriis Dom Sathanas (בלטינית: "פולחני הסוד של השטן"). האלבום הוקלט ב-1992 לאחר 5 שנות כתיבה במהלכם הסתגרו חברי הלהקה בבקתה מבודדת ביערות שמסביב לאוסלו, ונחשב בעיני המבקרים לאלבום שהגדיר מחדש את הבלאק מטאל והציב את הסטנדרט המודרני של הז'אנר.
היסטוריה > הירצחו של יורונימוס

לפני שחרור האלבום משנת 1993, וארג ויקרנס (באסיסט הלהקה באותה התקופה, והאיש שמאחורי הפרויקט בורזום) רצח את יורונימוס, הגיטריסט ומנהיג הלהקה בדקירות סכין 23 פעמים, בביתו. הסיבות לרצח נותרו עלומות עד היום. ויקרנס טען שרצח את יורונימוס מתוך הגנה עצמית לאחר ששמע שהוא מתכנן לחטוף אותו, להביא אותו ליער, להתעלל בו ולצלם את הכל. טענה זו הופרכה בבית המשפט וויקרנס נשפט ל-21 שנות מאסר, העונש המקסימלי בנורווגיה. הוא שוחרר ב-2009 אחרי שריצה 16 שנות מאסר.
ב-1997 חזרה מייהם לפעילות, כשהפעם הנהיגו אותה הבסיסט "נקרובוצ'ר" ו"הלהאמר" המתופף, ובאותה השנה הם הוציאו מיני-אלבום בשם "Wolf's Layr Abyss" שלא התקבל בהתלהבות על ידי מעריצי הלהקה, אך נחשב לתחילתו של עידן חדש בהרכב.
ב-2001 חזרו לאולפן ההקלטות, והוציאו את האלבום השנוי במחלוקת "Grand Declaration of War". האלבום היווה סוג של שינוי באופי הלהקה - האלבום עצמו התאפיין בסאונד נקי למדי לגבי אלבום בלאק מטאל, הרמה הטכנית של הנגינה עלתה, והשירה הפכה לקונבנציונלית יותר. מעריציה של מייהם נרתעו גם מן האלבום הזה אך הוא נחשב בעיני מבקרי מוזיקה רבים כפורץ דרך, בדומה לאלבומיהם של סטיריקון וארקטורוס מאותה התקופה.
ב-2004 נכנסו חברי מייהם בפעם השלישית לאולפן לשם הקלטת אלבום מלא, כשהפעם הם מכריזים על "חזרה לשורשים". ואכן, עם יציאתו של האלבום Chimera ההרכב חזר לתודעת הבלאק מטאל באופן סופי, עם הסגנון המוכר שלהם וזכייה מחדש במעריצים הוותיקים.
מספר חודשים לאחר יציאת האלבום, הודיעה הלהקה כי הסולן מייניאק פורש מן הלהקה, והסולן המקורי אטילה שהופיע באלבומם הראשון מחליף אותו לקראת אלבום רביעי בשם "Ordo Ad Chao" ("כאוס מתוך סדר"). האלבום זכה להצלחה.
ב-29 בספטמבר 2007 הופיעה הלהקה במועדון התיאטרון בתל אביב. באותה השנה זכתה הלהקה בפרס יוקרתי לאלבומי המטאל הטובים ביותר בשנת 2007 על אלבומה Ordo Ad Chao.
אלבומים > אלבומי אולפן

Pure Fucking Armageddon - 1986 - דמו
Deathcrush - 1987 - מיני-אלבום
De Mysteriis Dom Sathanas - 1994
Wolf's Lair Abyss - 1997 - מיני-אלבום
Grand Declaration of War - 2000
Chimera - 2004
Ordo Ad Chao - 2007
Esoteric Warfare - 2014
Daemon - 2019
אלבומים > אלבומי הופעה

Dawn of the Black Hearts - 1991
Live In Leipzig - 1992
Mediolanum Capta Est - 1999
Live In Marseille - 2001
חברי ההרכב

| 0 | 1 | 2 |
| --- | --- | --- |
| (1984–1986) |  אוייסטיין "יורונימוס" אארסת' - גיטרה, קולות  יורן "נקרובוצ'ר" סטוברוד - בס, קולות  חטיל מנהיים - תופים |  Pure Fucking Armageddon (1986) |
| (1986) |  אוייסטיין "יורונימוס" אארסת' - גיטרה  יורן "נקרובוצ'ר" סטוברוד - בס  חטיל מנהיים - תופים  אריק "משיח" נורהיים - קולות |  |
| (1986–1988) |  סוון אריק "מייניאק" כריסטיאנסן (שירה) - קולות  אוייסטיין "יורונימוס" אארסת' - גיטרה  יורן "נקרובוצ'ר" סטוברוד - בס  חטיל מנהיים - תופים |  Deathrehearsal (1987)  Deathcrush (1987) |
| (1988) |  אוייסטיין "יורונימוס" אארסת' - גיטרה  יורן "נקרובוצ'ר" סטוברוד - בס  קיטל - קולות  טורבן - תופים |  |
| (1988–1991) |  פר יינגווה "דד'" אוה'לין - קולות  אוייסטיין "יורונימוס" אארסת' - גיטרה  יורן "נקרובוצ'ר" סטוברוד - בס  יאן אקסל "הלהאמר" בלומברג - תופים |  Live in Leipzig (1993)  Dawn of the Black Hearts (1995)  Out from the Dark (1995)  Freezing Moon/Carnage (1996) |
| (1991) |  אוייסטיין "יורונימוס" אארסת' - גיטרה  יאן אקסל "הלהאמר" בלומברג - תופים  סטיאן "אוקולטוס" יהונסן - קולות, בס |  |
| (1992–1993) |  אוייסטיין "יורונימוס" אארסת' - גיטרה  יאן אקסל "הלהאמר" בלומברג - תופים  אטילה קיסאהר - קולות  וארג "קאונט גרישנך" ויקרנס - בס  בלקתורן - גיטרה |  De Mysteriis Dom Sathanas (1994) |
| (1993–1995) | הלהקה לא הייתה פעילה בתקופה זו |  |
| (1995–1997) |  סוון אריק "מייניאק" כריסטיאנסן (שירה) - קולות  רון "בלאספמר" אריקסן - גיטרה  יורן "נקרובוצ'ר" סטוברוד - בס  יאן אקסל "הלהאמר" בלומברג - תופים |  Wolf's Lair Abyss (1997)  Ancient Skin/Necrolust (1997) |
| (1997–1998) |  סוון אריק "מייניאק" כריסטיאנסן (שירה) - קולות  רון "בלאספמר" אריקסן - גיטרה  יורן "נקרובוצ'ר" סטוברוד - בס  יאן אקסל "הלהאמר" בלומברג - תופים  מורדגרדן - guitar |  |
| (1998–2004) |  סוון אריק "מייניאק" כריסטיאנסן (שירה) - קולות  רון "בלאספמר" אריקסן - גיטרה  יורן "נקרובוצ'ר" סטוברוד - בס  יאן אקסל "הלהאמר" בלומברג - תופים |  Mediolanum Capta Est (1999)  Grand Declaration of War (2000)  Live In Marseille (2001)  European Legions/U.S. Legions (2001)  Chimera (Mayhem album)|Chimera (2004) |
| (2004–2008) |  אטילה קיסאהר - קולות  רון "בלאספמר" אריקסן - גיטרה  יורן "נקרובוצ'ר" סטוברוד - בס  יאן אקסל "הלהאמר" בלומברג - תופים |  Ordo Ad Chao (2007) |
| (2008–2009) |  אטילה קיסאהר - קולות  יורן "נקרובוצ'ר" סטוברוד - בס  יאן אקסל "הלהאמר" בלומברג - תופים  מורפאוס - גיטרה |  |
| (2009–2011) |  אטילה קיסאהר - קולות  יורן "נקרובוצ'ר" סטוברוד - בס  יאן אקסל "הלהאמר" בלומברג - תופים  מורפאוס - גיטרה  סילמת' - גיטרה |  |
| (2011–2012) |  אטילה קיסאהר - קולות  יורן "נקרובוצ'ר" סטוברוד - בס  יאן אקסל "הלהאמר" בלומברג - תופים  מורפאוס - גיטרה  טלוכ' - גיטרה |  |
| (2012–עכשיו) |  אטילה קיסאהר - קולות  יורן "נקרובוצ'ר" סטוברוד - בס  יאן אקסל "הלהאמר" בלומברג - תופים  מורפאוס - גיטרה |  |
הערות שוליים

↑  Mayhem - Encyclopaedia Metallum: The Metal Archives, www.metal-archives.com
↑  Stefan Rydehed (director) (2008). Pure Fucking Mayhem (motion picture). Index Verlag.
↑  Martin Ledang (director), Pål Aasdal (director) (2007). Once Upon a Time in Norway (motion picture). Another World Entertainment.
↑  https://www.metal-archives.com/reviews/Mayhem/Live_-_Only_Death_Is_Real/622806/]
↑  http://www.darksideofhistory.com/figures-of-the-past/black-metal-history-dead-mayhem-suicide/]
↑  https://www.theguardian.com/music/2005/feb/20/popandrock4]
↑  Rosen, Jeremy (12 ביולי 2011). "The Greatest Metal Front-Men of All Time". Roadrunner Records. נבדק ב-31 באוקטובר 2013. {{cite web}}:  (עזרה)
↑  Lawson, Dom (2017-01-05). "Mayhem: De Mysteriis Dom Sathanas Alive review – ferociously feral". The Guardian (באנגלית בריטית). נבדק ב-2024-12-30.
↑  https://allaboutblackmetal.com/the-murder-of-euronymous-a-retrospective/]
↑  ביקורת על ההופעה בתל אביב
| --- | --- |
בקרת זהויות :  BIBSYS: 3002378  BnF: cb13924608x (data)  ISNI: 0000 0001 2375 8859  LCCN: no2005017451  MusicBrainz: c5f9e699-7b0d-4030-86dd-7acc8250d147  VIAF: 317065481   WorldCat (עם VIAF): 317065481
שינוי האקלים בישראל

מפת מדינת ישראל, על פי שיטת סיווג האקלים של קפן
הערכה עתידית של מפת מדינת ישראל, על פי סיווג האקלים של קפן
שינוי האקלים בישראל מתאר את ההשפעות של שינוי האקלים, המיוחס לעלייה בריכוז הפחמן הדו-חמצני באטמוספירה בעקבות פעילות אנושית, במדינת ישראל. המשרד להגנת הסביבה דיווח כי לשינוי האקלים "השפעה מכרעת על כל תחומי החיים ובהם: מים, בריאות הציבור, חקלאות, אנרגיה, מגוון ביולוגי, תשתיות חופיות, כלכלה, נזקי טבע, ביטחון לאומי וגאו-אסטרטגיה", וכי הוא ישפיע בצורה המשמעותית ביותר על אוכלוסיות חלשות כגון עניים, קשישים וחולים כרוניים.
פגיעות

עקב גידול משמעותי בשימוש ברכב וכן בפליטות מתחנות כוח מבוססות פחם ונפט, נוכחותן באוויר של תחמוצות חנקן (NOx) ותחמוצות גופרית (SOx) באזורי המרכזים העירוניים הגדולים בישראל עלתה משמעותית בין השנים 1980 ל-2002. שיעור תחמוצות החנקן הוכפל פעמיים לאורך שנים אלה, שיעור הפחמן הדו-חמצני עלה ב-190%, ושיעור מקרי המחלות בדרכי הנשימה בקרב ילדים עלה מ-5% ל-17%. על אף שפליטות גזי החממה עלו באופן קבוע בין השנים 1996 עד 2007, משנת 2010 פחתו הריכוזים של תחמוצות חנקן ושל גזים מזהמים אחרים סביב אזורי תנועה מרכזיים. כמו כן נצפתה ירידה ברמות תחמוצת הגופרית, אשר מיוחסת לשימוש יעיל יותר בדלק בתחנות כוח תעשייתיות. עם זאת, למרות השפעות הטכנולוגיה בהפחתת הפליטות לנפש, גידול האוכלוסייה המהיר והצריכה העולה לנפש הובילו לירידה כוללת באיכות האוויר.
בדו"ח שפרסם, השירות המטאורולוגי הישראלי הצביע על "מגמה מובהקת של התחממות בכל אזורי הארץ". כל גל חום בישראל מביא ל-45 מקרי מוות בממוצע.
בשנת 2020, המשרד להגנת הסביבה ציין כי שינוי האקלים צפוי להביא לירידה בכמות המשקעים, לצמצם את זרימת נהר הירדן בשיעור של עד 22% ולהקטין את זמינות המים המתוקים באזור עד כדי סיכון האפשרות להשתמש במים. כמו כן, צוין כי במקביל עליית מפלס מי הים לאורך אגן הים התיכון "תפגע בטווח הרחוק בכל חופי ישראל, מראש הנקרה ועד לגבול רצועת עזה", שכן מבחינה הידרולוגית היא עלולה להוביל לחדירה מוגברת של מי ים לאקוות החוף ולנסיגה של קו המים עד למצוקי החוף. הדבר יחייב "להעתיק בתי מגורים, בתי מלון, אתרי מורשת, מפעלים וכדומה". יבולים מסוימים צפוים להיפגע, וכך גם מערכות משק החי והדגה.
צמצום

על פי יעדיה הלאומיים להפחתת פליטות גזי חממה (Intended Nationally determined contribution) של ישראל, המטרות העיקריות עבורה הן להפחית את פליטות גזי החממה לנפש ל-8.8 טון של שווה-ערך לפחמן דו-חמצני (tCO2e) עד שנת 2025, ול-7.7 טון של שווה-ערך לפחמן דו-חמצני עד 2030. סך הפליטות הכולל אמור להגיע לכ-81.65 מיליון טון של שווה-ערך לפחמן דו-חמצני (MtCO2e) בשנת 2030. בתרחיש "עסקים כרגיל" (ללא כל שינוי), עד שנת 2030 יגיע סך הפליטות ל-105.5 MtCO2e (או 10.0 tCO2e לנפש). כדי להשיג יעד זה, על ממשלת ישראל להפחית את צריכת החשמל ב-17% ביחס לתרחיש הרגיל, להפיק 17% מהחשמל ממקורות אנרגיה מתחדשים ולהעביר 20% מהתחבורה ממכוניות פרטיות לתחבורה ציבורית, עד שנת 2030.
במטרה להיענות ליעדי הפחתת פליטת גזי החממה, ישראל הקימה ועדה שמטרתה להעריך מהו הפוטנציאל של המדינה להפחית את הפליטות עד שנת 2030. ממצאי הוועדה הראו כי משק החשמל בישראל אחראי לכמחצית מסך פליטת גזי החממה במדינה. האחראי השני בגודלו הוא סקטור התחבורה, המייצר כ-19% מסך הפליטות.
מחקר משנת 2002 של כתב העת הישראלי לכימיה (Israeli Journal of Chemistry) מצא כי מאמציה של ישראל למזער את השפעות הזיהום הכימי ולשפר את איכות הסביבה הוכחו כפחות יעילים ביחס לאלו של מדינות האיחוד האירופי ומדינות אחרות.
עם הקמת ממשלת בנט-לפיד ביוני 2021, ההסכם הקואליציוני בין המפלגות שהקימו אותה כלל יצירת תקנות מחייבות להפחתת פליטות גזי חממה.
באוגוסט 2021 אימצה הממשלה יעד של הפחתת הפליטות ב-27% עד 2030 וב-85% עד 2050. כמו כן, בפעם הראשונה בתולדות המדינה נוצר מנגנון של תמחור פחמן (אנ'). מס הפחמן (אנ') בישראל יוכנס בשנים 2023–2028 ויכסה 80% מהפליטות. בהמשך הוא יתרחב עוד יותר. המס כולל אמצעים מיוחדים למניעת השפעות שליליות על אזרחים מעוטי יכולת. המס לבדו אמור להפחית את הפליטות ב-67% עד שנת 2050.
באותו חודש הפסיקה שרת האנרגיה דאז, קארין אלהרר, להעניק רישיונות חדשים לחיפושי נפט ביבשה בישראל. לדברי אלהרר, תינתן עדיפות לאנרגיות מתחדשות ולמלחמה בשינוי האקלים. זאת בניגוד לקודמה, יובל שטייניץ, שהעדיף את קידוחי הגז הימיים.
בדצמבר 2021 הודיעה קארין אלהרר על הפסקת הנפקת רישיונות חדשים גם לחיפושי גז בים, לפחות למשך שנה אחת. היא הצהירה כי הממשלה תתמקד באנרגיה ירוקה.
בשנת 2021, השרה לאיכות הסביבה תמר זנדברג חסמה את עסקת הנפט עם איחוד האמירויות הערביות שכללה הרחבה של הובלת הנפט מהמפרץ הפרסי לאירופה דרך ישראל. הדבר נעשה בין היתר בגלל חששות אקלים.
במרץ 2022 קיבלה הממשלה החלטה לסגירת המפעלים הפטרוכימיים במפרץ חיפה תוך עשור. ההחלטה חשובה מאוד למילוי הבטחות האקלים של ישראל.
במאי 2022 אישרה הממשלה חוק אקלים. נקודותיו העיקריות: הפחתת פליטות גזי החממה ב-27% עד שנת 2030 בהשוואה ל-2015 (שנת הבסיס), איפוס הפליטות עד שנת 2050, תוכניות היערכות והסתגלות לשינוי האקלים, הליך הערכת סיכון אקלימית לפני אישור תוכניות ופרויקטים, הקמת ועדה מייעצת לשינויי אקלים, חובת דיווח ממשלתי על סיכוני אקלים ופליטות. על פי הודעת המשרד להגנת הסביבה, הוועדה המייעצת תכלול: "נציג התאחדות התעשיינים בישראל, נציג ארגוני הסביבה ונציגי הדור הצעיר".
צמצום > שיתופי פעולה בין-לאומיים

ישראל חתומה על מספר הסכמים בין-לאומיים בנושאי זיהום אוויר ושינוי אקלים, לרבות פרוטוקול קיוטו, אמנת המסגרת של האו"ם בנושא שינויי אקלים ופרוטוקול מונטריאול. על אף חלקה בהם, הסביבה בישראל ממשיכה לסבול לנוכח האוכלוסייה הגדלה במהירות ורמת החיים, התורמות להגברת פליטות גזי חממה ומזהמי אוויר. ב-22 בנובמבר 2016 חתמה ישראל על הסכם פריז. המדינה חתומה על שלוש יוזמות לצמצום והסתגלות למשבר האקלים ועל 16 יוזמות נוספות שננקטו על ידי גורמים לא-ממשלתיים.
בשנת 2023 פרסם ארגון ה־OECD שישראל לא צפויה לעמוד באף אחד מיעדי האקלים אותם הציבה. בדו"ח של הארגון נכתב כי מדיניות הממשלה אינה מסייעת בההתמודדות עם משבר האקלים. יתרה מכך, הממשלה ביטלה צעדים חיוביים שננקטו על־ידי הממשלה הקודמת, כמו הטלת מס על כלים חד־פעמיים והתקדמות לעבר מס פחמן.
ראו גם

אקלים בישראל
מאזן אקולוגי בישראל
קתרינה סקורסון

| --- | --- |

 לידה:  16 באוקטובר 1981 (בת 43) טורונטו, אונטריו, קנדה
 מדינה:  קנדה
 תקופת הפעילות:  מ-1995
 מקום לימודים:  אוניברסיטת טורונטו
 בן זוג:  רוב גיילס (2020-2009)
 מספר צאצאים:  3
 http://www.caterinascorsone.com
 פרופיל ב-IMDb
 
קתרינה סקורסון (באנגלית: Caterina Scorsone; נולדה ב-16 באוקטובר 1981) היא שחקנית קנדית. ידועה בעיקר מתפקידיה בטלוויזיה בסדרת הדרמה "נעדרים" (2003–2006) בתפקיד ג'סיקה מסטריאני, ומתפקידה החל משנת 2010 בסדרת הדרמה הרפואית של ABC, "האנטומיה של גריי", ובסדרת הבת שלה, "מרפאה פרטית" בתפקיד ד"ר אמיליה שפרד.
ביוגרפיה

סקורסון נולדה בטורונטו, אונטריו, קנדה והיא הבת האמצעית במשפחה, אביה, אנטוניו ברונו סקורסון הוא עובד סוציאלי, ואימה, סוזאן רוזל סקורסון היא אנתרופולוגית חברתית. היא גדלה כקתולית. אחת מאחיותיה הגדולות היא השחקנית פרנצ'סקה סקורסון. היא למדה באקדמיה לאומנות על שם הקרדינל קרטר, שם היא כיכבה במחזה "אוקלהומה!" ובהפקות נוספות. כמו כן, למדה בבית הספר האלטרנטיבי "Subway Academy II".
היא למדה באוניברסיטת טורונטו ספרות ופילוסופיה וסיימה את לימודיה ב-2005.
בשנת 2017, חשפה במסגרת הקמפיין metoo# שהוטרדה על ידי ג'יימס טובאק.
קריירה

בשנת 1998 שיחקה בסרט הטלוויזיה האמריקאי "Rescuers: Stories of Courage: Two Families" לצד דריל האנה.
פריצת הדרך של סקורסון הייתה בסדרה "נעדרים" (2003–2006) בתפקיד ג'סיקה מסטריאני, צעירה שרואה חזיונות של אנשים נעדרים, אחרי שג'סיקה הצילה כמה נעדרים, היא הצטרפה ל-FBI, שם הוקמה לה יחידה מיוחדת למציאת אנשים נעדרים.
בשנת 2009, היא גילמה את אליס המילטון במיני סדרה "אליס".
בשנת 2010 היא הופיעה בתפקיד אורח בעונה השביעית של "האנטומיה של גריי" בתפקיד אמיליה שפרד, אחותו של דרק. לאחר מכן באותה שנה היא הצטרפה לסדרה "מרפאה פרטית" כאשר היא משחקת את אותה הדמות, והפכה למשתתפת קבועה החל מהעונה הרביעית של הסדרה.
בשנת 2014, היא חזרה לסדרה "האנטומיה של גריי" במהלך העונה ה-11, שם הפכה למשתתפת קבועה בסדרה. באותה שנה שיחקה בסרט הקולנוע "איש נובמבר".
בשנת 2019 השתתפה בתפקיד אורח בספין-אוף השני של "האנטומיה של גריי", "תחנה 19".
חיים אישיים

ב-27 ביוני 2009 סקורסון נישאה לזמר והמוזיקאי רוב ג'יילס הידוע בין היתר מלהקת הרוק "The Rescues". יש להם שלוש בנות יחד: אליזה, פאלומה מיכאלה "פיפה" וארווין לוסינדה "לאקי".
ההיריון הראשון שלה נכתב בקו העלילה של דמותה בעונה ה-5 של "מרפאה פרטית" והריונה השלישי נכתב בקו העלילה של דמותה בעונה ה-16 של "האנטומיה של גריי".
היא הפכה לתומכת גלויה לילדים שנולדו עם תסמונת דאון ולקויות קוגניטיביות אחרות, מאז לידתה של בתה השנייה, פיפה, שנולדה עם התסמונת. היא קיבלה את פרס ההסברה של Quincy Jones Exceptional Advocacy מטעם הקרן העולמית לתסמונת דאון ב-14 בנובמבר 2020.
סקורסון וג'יילס נפרדו במרץ 2020. במאי 2020, הם הגישו בקשה לגירושין לאחר עשר שנות נישואים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1998 | כשהמין היפה שובת (אנ') | סוזי |  |
| 1999 | Teen Knight | אליסון |  |
| 1999 | הנס השלישי (אנ') | מריה ויטקובסקי |  |
| 2001 | Borderline Normal | בת' |  |
| 2010 | על סף תהום (אנ') | מליסה |  |
| 2014 | איש נובמבר | סיליה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1995 | When the Dark Man Calls | אנג'י | סרט טלוויזיה של USA Network |
| 1995 | Shock Treatment | רובין בלמור | סרט טלוויזיה של CBS |
| 1996 | Ready or Not | קולין | פרק: "The Girlfriend" |
| 1996 | Flash Forward | דארבי | פרק: "Saboteurs" |
| 1996 | Psi Factor | מייגן לסטר | פרק: "Possession/Man Out of Time" |
| 1996, 1998 | צמרמורת | ג'סיקה וולטרס / שרה קרמר | 4 פרקים |
| 1998 | Once a Thief | אליס "אלגרה" מנספילד | פרק: "Little Sister" |
| 1998 | Rescuers: Stories of Courage: Two Families | אירנה צ׳יזמדיה | סרט טלוויזיה של שואוטיים |
| 1998–2000 | Power Play | מישל פארקר | תפקיד ראשי (2 עונות); 26 פרקים |
| 1999 | חשבון השטן | ג'סיקה | סרט טלוויזיה של שואוטיים |
| 2000 | Rated X | ליברטי | סרט טלוויזיה של שואוטיים |
| 2000 | Common Ground | פגי | סרט טלוויזיה של שואוטיים |
| 2001 | My Horrible Year! | "בייביפייס" המילטון | סרט טלוויזיה של שואוטיים |
| 2002 | The Associates | אנה קליי | 2 פרקים |
| 2003–2006 | נעדרים | ג'ס מסטריאני | תפקיד ראשי (3 עונות); 55 פרקים |
| 2008 | The Border | סוראיה בולוט | פרק: "Enemy Contact" |
| 2008–2009 | התרסקות (אנ') | קאלי ווילקינסון | 4 פרקים |
| 2009 | הסניגור (אנ') | בת' | פרק: "The Beacon" |
| 2009 | קאסל | ג'ואנה דלגאדו | פרק: "Home Is Where the Heart Stops" |
| 2009 | Alice | אליס המילטון | מיני-סדרה |
| 2010, 2012, 2014–הווה | האנטומיה של גריי | ד"ר אמיליה שפרד (אנ') | תפקיד אורח (עונות 7–10) תפקיד ראשי (עונה 11 ואילך); 233 פרקים |
| 2010–2013 | מרפאה פרטית | ד"ר אמיליה שפרד (אנ') | עונות 3–6; 62 פרקים |
| 2020–2024 | תחנה 19 | ד"ר אמיליה שפרד (אנ') | 5 פרקים |
הערות שוליים

↑  שטח לא אפור, באתר ‏מאקו‏, 1 בנובמבר 2017
↑  Michael Ausiello (2010-03-02). "'Grey's'/'Private' exclusive: Meet Derek's kid sister!". Entertainment Weekly. אורכב מ-המקור ב-2010-10-25. נבדק ב-2010-10-03.
↑  Natalie Abrams (2010-07-21). "Exclusive: Private Practice Promotes Caterina Scorsone to Series Regular". tvguide.com. נבדק ב-2010-10-03.
↑  "'Grey's Anatomy' Ups Caterina Scorsone to Regular for Season 11". Hollywood Reporter. 2014-06-23. נבדק ב-2014-06-27.
| --- | --- |
בקרת זהויות :  BnF: cb16706397p (data)  ISNI: 0000 0000 5039 4184  LCCN: no00085996  NTA: 326167706  VIAF: 4481373   WorldCat (עם VIAF): 4481373
אגנס ג'יברן

| --- | --- |
אין תמונה חופשית
 לידה:  19 בנובמבר 1845 בלגאום, נשיאות בומביי, הודו הבריטית 
 פטירה:  20 באוגוסט 1939 (בגיל 93) איסטבורן, הממלכה המאוחדת 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 שם עט:  A.G. 
 שפות היצירה:  אנגלית 
 
אגנס ג'יברן (באנגלית: Agnes Giberne;‏ 19 בנובמבר 1845 - 20 באוגוסט 1939) הייתה סופרת בריטית שכתבה ספרי ילדים על אסטרונומיה וספרות בדיונית בנושאים מוסריים או דתיים.
ביוגרפיה

ג'יברן נולדה בעיר בלגום שבהודו למשפחה נוצרית. היא חונכה בביתה על ידי הוריה (אשר גילו אהדה רבה כלפי התחביבים והשאיפות שלה) ועל ידי מורים שביקרו אותה בביתה. היא יחסה את "רגישותה הספרותית לאימה, ואת סקרנותה המדעית לאביה".
ג'יברן החלה לכתוב מגיל צעיר. נאמר שהיא פרסמה סיפורי ילדים עם ה-SPCK (האגודה לקידום הידע הנוצרי) בגיל שבע עשרה (כלומר, בסביבות 1863), אך פרסומים שונים טוענים כי היא עשתה זאת שנה או שנתיים קודם לכן.
לאחר שאביה, רב-סרן צ'ארלס ג'יברן, יצא לגמלאות משירותו בהודו ומשפחתה עברה מהודו לבריטניה, החלה ג'יברן לכתוב סיפורים תחת השם A.G, אשר חלקם היו מיועדים לחברה דתית. מאוחר יותר החלה ג'יברן לחתום בשמה המלא על ספריה ועל עבודותיה בנושא אסטרונומיה ועולם הטבע.
ג'יברן הייתה אסטרונומית חובבנית אשר עבדה בוועדה שהקימה את אגודת האסטרונומיה הבריטית, והפכה לחברה מייסדת באגודה בשנת 1890.
שני התחומים, האסטרונומיה והכתיבה, באים לידי ביטוי בספר המאויר הפופולרי שלה: " Sun, moon, and stars " הודפס בכמה מהדורות ונמכר בכ-24,000 עותקים ב-20 השנים הראשונות להפצתו. הספר כלל הקדמה של צ'ארלס פריצ'רד.
מאוחר יותר, ג'יברן כתבה ספר נוסף בשם "Among the stars" אשר הוא גרסה של " Sun, moon, and stars " לילדים צעירים יותר, כפי שהסבירה במבוא. עלילת הספר מדברת על ילד בשם איקון שמתעניין מאוד בכוכבים ופוגש פרופסור אשר מסביר לי על מערכת השמש והכוכבים.
ג'יברן נפטרה ב-20 באוגוסט 1939 (גיל 94) בבית אבות באיסטבורן.
ביוגרפיה > סגנון הכתיבה שלה

סיפורים רבים שג'יברן כתבה, הם רומנים שיועדו לבני נוער ומבוגרים צעירים, אשר התאפיינו בסצנות פתיחה שמבססות היטב את אופי הדמויות ורקע העלילה.
בספריה, ג'יברן עוסקת בקצרה בנושאים מדעיים חדשים. לדוגמה בספרה "The Mists of the Valley" היא מתייחסת לספר "מוצא המינים" של צ'ארלס דרווין:
למעשה היה לו יותר מדי חוש אנושי יומיומי, להיכנע לתיאוריות מטופשות שכאלה, כמו של צדפות המתרחבות לקופים, ושל קופים פורחים לאנשים ... של היקום הנוצר באופן ספונטני מתוך לא כלום